
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 209 

31 Μαρτίου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός τύπου παραχωρητηρίου για τις εκτάσεις 
που εκποιούνται με δημοπρασία σύμφωνα με τις 

διατάξεις του άρθρου 33 του Ν. 1845/89. 1 

Κύρωση Συλλογικής Συμβάσεως Εργασίας Πληρωμά¬ 
των Επιβατηγών Τουριστικών θαλαμηγών Σκαφών 
Ν. 438/1976. 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 123710 (1) 


Καθορισμός τύπου παραχωρητηρίου για τις εκτάσεις που 

εκποιούνται με δημοπρασία σύμφωνα με τις διατάξεις 

του άρθρου 33 του Ν. 1845/89. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 33 του Ν. 1845/89 «Ανά¬ 
πτυξη και Αξιοποίηση της Αγροτικής Έρευνας και Τεχνο¬ 
λογίας». 

2. Τον Ν. 1558/25.7.85 Κυβέρνηση και Κυβερνητικά 
Όργανα. 

3. Τις διατάξεις του άρθρου 6 παρ. ΙΟτουΝ.Δ. 1189/72 
βάσει των οποίων ο τύπος των οριστικών τίτλων κυριότη¬ 
τας των κατά τις διατάξεις της εν γένει εποικιστικής νομο¬ 
θεσίας παραχωρουμένων εκτάσεων ορίζεται με απόφαση 
του Υπουργού Γεωργίας η οποία δημοσιεύεται στην Εφη¬ 
μερίδα της Κυβερνήσεως, αποφασίζουμε: 

Ορίζουμε τύπο οριστικού τίτλου κυριότητας για τις 
εκτάσεις που εκποιούνται με δημοπρασία σύμφωνα με τις 
διατάξεις του άρθρου 33 του Ν. 1845/89 ως κατω¬ 
τέρω: 

Αριθμ. τίτλου . 

ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΑΡΧΙΑ . 

ΔΙΕΥΘΥΝΣΗ ΓΕΩΡΓΙΑΣ 

Έχοντας υπόψη: ■ 

1. Τις διατάξεις α) του άρθρου 33 του Ν. 1845/89, β) 
του από 11.7.1942 Καν. Δ/τος «περί τρόπου εκποιήσεως 
ακινήτων υπέρ του Ειδικού Ταμείου Εποικισμού» ΦΕΚ 


283/5.11.42) όπως τροποποιήθηκε με το από 23.7.53 
Καν. Δ/γμα (ΦΕΚ 124/29.5.73) και γ) του άρθρου 2 του Ν. 
634/77 (ΦΕΚ Α'/186) «περί καταργήσεως του Ειδικού Τα¬ 
μείου Εποικισμού...». 

2. Την .απόφαση των Υπουργών Οικονομικών 

και Γεωργίας με την οποία επιτρέπεται η εκποίηση με δη¬ 
μοπρασία του κατωτέρω περιγραφόμενου ακίνητου. 

3. Την .απόφαση τ. 

με την οποία εγκρίθηκαν τα πρακτικά της πλειοδοτικής 
δημοπρασίας του κατωτέρω ακινήτου που διενεργήθηκε 

στ.την . 

και κατακυρώθηκε αυτή στο όνομα του τελευταίου πλειο¬ 
δότη . 


αντί ολικού τιμήματος .δραχμών. 

4. Το από αποδεικτικό κοινοποίησης 

από το οποίο προκύπτει ότι η κατά τα ανωτέρω έγκριση 
των πρακτικών της δημοπρασίας κοινοποιήθηκε νόμιμα 
στον ανωτέρω πλειοδότη την . 

5. Το .διπλότυπο είσπραξης τ. 

.από το οποίο προκύπτει ότι καταβλήθηκε 


6. Την από .αίτηση του πλειοδότη 

με την οποία ζητεί την έκδοση του οριστικού τίτλου κυριό¬ 
τητας επ’ ονόματί του. 

Χορηγούμε 

Στον. 

τελευταίο πλειοδότη, τον παρόντα οριστικό τίτλο κυριότη¬ 
τας με τον οποίο παραχωρείται οριστικά σ’ αυτόν κατά κυ¬ 
ριότητα το κατωτέρω περιγραφόμενο ακίνητο που βρίσκε¬ 
ται στη εποικισθείσα περιοχή του αγροκτήματος. 

.....ήτοι . 


Γίνεται μνεία ότι για την ανωτέρω παραχώρηση ισχύουν οι 
διατάξεις των άρθρων 19,21 και 22 του από 11.7.42 Καν. 
Δ/τος σύμφωνα με τις οποίες: 

α) Το Ελληνικό Δημόσιο δεν έχει καμιά ευθύνη ή υπο¬ 
χρέωση απέναντι στον αγοραστή για τα πραγματικά ή νο¬ 
μικά ελαττώματα των ακινήτων ούτε και τα βάρη ή δου¬ 
λείες που τυχόν υπάρχουν. 

β) Σε περίπτωση εκνικήσεως αν αυτή είναι ολική επι- 
στρέφεται στον αγοραστή ολόκληρο το τίμημα που κατα- 

βλήθηκε, αν είναι μερική επιστρέφεται στον αγοραστή 
ανάλογο ποσό μη αποκλεισμένης της προσφυγής στα δι¬ 
καστήρια. 

γ) Εάν το ανωτέρω ακίνητο τυγχάνει μισθωμένο ο προν 

όν η παραχώρηση υπεισέρχεται από την . 

στα δικαιώματα και υποχρεώσεις της μίσθωσης. 

δ) Σε περίπτωση καταβολής του τιμήματος σε δόσεις 
εγγράφεται οίκοθεν από τον αρμόδιο Υποθηκοφύλακα 
υποθήκη, υπέρ του Ελληνικού Δημοσίου για το οφειλό- 
μενο ποσό, η οποία εξαλείφεται μετά την πλήρη εξό¬ 
φληση την οποία βεβαιώνει η αρμόδια Δ/νση Γεωργίας. 

Η παραχωρούμενη στον τελευταίο πλειοδότη κυριότητα 
του ανωτέρω ακινήτου είναι απαλλαγμένη από κάθε άλλη 
υποθήκη και κάθε άλλα βάρος υπέρ του Δημοσίου ή τρίτου 
και ο παραχωρησιούχος αποκτά το δικαίωμα άσκησης 
κάθε εμπράγματης και προσωπικής αγωγής ή ένστασης 
πόσης φύσεως. 

Ο παρών τίτλος κυριότητας έγινε σε τρία αντίγραφα 
από τα οποία το ένα κατατέθηκε στο Αρχείο της Δ/νσης 
Γεωργίας και τα άλλα δύο δόθηκαν στον δικαιούχο ο 
οποίος υποχρεούται να μεριμνήσει για την μεταγραφή στα 
οικεία βιβλία μεταγραφών. 


Νόμους, όσον αφορά στην ελευθερία στην πρόσβαση 
στην εργασία και το άρθρο 33 το οποίο προβλέπει οικονο¬ 
μική ενίσχυση συγκεκριμένου σωματείου εργαζομένων 
από εργοδοτικό σωματείο, επειδή είναι αντίθετο με την 
ισχύουσα νομοθεσία. 

2. Από τις διατάξεις αυτής της αποφάσεως δεν προκα- 
λείται δαπάνη σε βάρος του Κρατικού Προϋπολογισμού. 

3. Η ισχύς της Συλλογικής Συμβάσεως η οποία κυρώνε¬ 
ται με την απόφαση αυτή αρχίζει από 1.1.1994 και λήγει 
στις 31.12.1994. 

4. Η παρούσα με το κείμενο της κυρούμενης Συλλογι¬ 
κής Συμβάσεως να δημοσιευθεί στην Εφημερίδα της Κυ- 
βερνήσεως. 

Πειραιάς, 15 Μαρτίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Πληρωμάτων Επιβατηγών Τουριστικών Σκαφών 
(Ν. 438/76) 


Ακριβές αντίγραφο 


.199 

Ο Νομάρχης 


Ο . 

Κάλυψη δαπάνης: από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 1994 

Ο ΥΠΟΥΡΓΟΣ 

Γ. ΜΩΡΑΪΤΗΣ 
-♦- 

Αριθ. 2324.18/1/94 (2) 

Κύρωση Συλλογικής Συμβάσεως Εργασίας Πληρωμάτων Επι¬ 
βατηγών Τουριστικών θαλαμηγών Σκαφών Ν. 438/1976. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/44 «Περί 
Συλλογικών Συμβάσεων εν την ναυτική εργασία» όπως 
έχει τροποποιηθεί και ισχύει σήμερα. 

2. Το υπ' αριθ. 60/21.2.94 έγγραφο της Ενώσεως 
Πλοιοκτητών Ελληνικών Σκαφών Τουρισμού (ΕΠΕΣΤ), με 
το οποίο υποβλήθηκε για κύρωση η από 3.2.94 Συλλογική 
Σύμβαση Εργασίας Πληρωμάτων Επιβατηγών Τουριστικών 
θαλαμηγών Σκαφών Νόμου 438/1976. 

3. Το υπ’ αριθ. 409/27.1.94 πρακτικό Διοικητικού Συμ¬ 
βουλίου της Ενώσεως Πλοιοκτητών Ελληνικών Σκαφών 
Τουρισμού, αποφασίζουμε: 

1. Την κύρωση της Συλλογικής Συμβάσεως Εργασίας 
Πληρωμάτων Επιβατηγών Τουριστικών θαλαμηγών Σκα¬ 
φών Ν. 438/1976, το κείμενο της οποίας υπογράφηκε 
στις 3.2.94 από τους νομίμους εκπροσώπους: 

α) της Ενώσεως Πλοιοκτητών Ελληνικών Σκαφών Του¬ 
ρισμού (ΕΠΕΣΤ) και 

β) της Πανελληνίου Ενώσεως Αξιωματικών και Κατωτέ¬ 
ρων Πληρωμάτων Επαγγελματικών και Ιδιωτικών θαλαμη¬ 
γών Σκαφών (Π.Ε.Α.Κ.Π.Ε.Ι.Θ.Σ) εκτός από τα άρθρα 19 
και 32 παρ. 4 τα οποία αντίκεινται στο Σύνταγμα και τους 


Εν Πειραιεί σήμερον της 3 Φεβρουάριου 1994 μεταξύ 
αφενός του εν Πειραιεί εδρεύοντος ανεγνωρισμένου Σω¬ 
ματείου υπό την επωνυμία ΕΝΩΣΗ ΠΛΟΙΟΚΤΗΤΩΝ ΕΛ¬ 
ΛΗΝΙΚΩΝ ΣΚΑΦΩΝ ΤΟΥΡΙΣΜΟΥ (ΕΠΕΣΤ) νομίμως εκ- 
προσωπουμένου υπό των Τριανταφύλλου Βενετοπουλου 
Α' Αντιπροέδρου και Βασιλείου Κοντογιάννη Β' Αντιπροέ¬ 
δρου, δυνάμει του από 27 Ιανουρίου 1994 υπ' αριθ. 409 
πρακτικού Δ.Σ. του Σωματείου τούτου, και αφετέρου της 
εν Πειραιεί εδρεούσης ανεγνωρισμένης Επαγγελματικής 
Ένωσης με την επωνυμίαν ΠΑΝΕΛΛΗΝΙΟΣ ΕΝΩΣΙΣ ΑΞΙ¬ 
ΩΜΑΤΙΚΩΝ ΚΑΙ ΚΑΤΩΤΕΡΩΝ ΠΛΗΡΩΜΑΤΩΝ ΕΠΑΓ¬ 
ΓΕΛΜΑΤΙΚΩΝ ΚΑΙ ΙΔΙΩΤΙΚΩΝ ΘΑΛΑΜΗΓΩΝ ΣΚΑΦΩΝ 
(ΠΕΑΚΠΕΙΘΣ) νομίμως εκπροσωπουμένης υπό των Ιωάν- 
νου Παναγιωτόπουλου Προέδρου και Ιωάννου Κανέλλη 
Γ ενικού Γ ραμματέα, συμφωνείται και υπογράφεται η πα¬ 
ρούσα Συλλογική Σύμβαση Εργασίας που αφορά τους 
όρους εργασίας και αμοιβής των πληρωμάτων που εργά¬ 
ζονται στα Επαγγελματικά Τουριστικά Πλοία του Ν. 438/ 
76. 


ΚΕΦΑΛΑΙΟΝ Α 
Άρθρο 1 

Γενικά περί Μισθολογίου 

1. Η παρούσα Συλλογική Σύμβαση ισχύει επί των: 

Επιβατηγών Επαγγελματικών Τουριστικών Σκαφών τα 

οποία εκτελούν Τουριστικούς πλόες εντός της Ελλάδος 
και του Μεσογειακού χώρου των σκαφών των μελών της 
ΕΠΕΣΤ του Νόμου 438/76. 

2. Το μισθολόγιο ως και οι πόσης φύσης αποδοχές των 
επι των ανωτέρω τουριστικών σκαφών εργαζομένων ναυ¬ 
τικών καθορίζεται σε δραχμές. 

3. Οι πόσης φύσης καταβολές προς τους ναυτικούς θα 
καλύπτονται εκ μέρους της Εφοπλιστικής Επιχειρήσεως 
δια αντιστοίχου βεβαιώσεως εκχωρήσεως ισόποσου συ¬ 
ναλλάγματος. 


Άρθρο 2 
Μισθολόγιον 

Μισθός Ενέργειας 

Ο μηνιαίος βασικός μισθός των ναυτικών των υπηρετού- 

ντων επι των πιο πάνω πλοίων ορίζεται ως ακολούθως: 


Ναυτολογούμενος ως 

10-100 κοχ 

100,1-300 

300,1 και 



κοχ 

ανω 

Πλοίαρχος 

139.457 

139.457 

158.541 

Κυβερνήτης 

98.746 

112712 

112.712 

Υποπλοίαρχος 

- 

120.230 

120.230 

Ανθυποπλοίαρχος 

- 

101.526 

101.526 

Ναύκληρος 

- 

83.795 

97.762 

Ναύτης 

72.866 

78.695 

84.478 

Ναυτόπαις 

68.494 

68.494 

68.494 

Μηχανικός Α 

138.930 

138.930 

157.492 

Μηχανικός Β 

120.230 

120.230 

120.230 

Μηχανικός Γ 

111.735 

111.735 

111.735 

Μηχανοδηγός 

97.762 

104.053 

104.053 

Χειριστής 

72.866 

72.866 

72.866 

Μαθ. Μηχανής 

68.494 

68.494 

68.494 

θαλαμηπόλος 

74.870 

83.310 

83.310 

Βοηθ. θαλαμηπόλου 

68.494 

68.494 

68.494 

Μάγειρας 

83.795 

97.761 

97.761 

Βοηθός Μάγειρα 

68.494 

68.494 

68.494 

Καμαριέρα 

68.494 

68.494 

68.494 

Διπλ. θαλαμηπόλος 

108.383 

108.383 

127.835 

Διπλ. Μάγειρας 

108.383 

108.383 

127.835 


Αρθρο 3 
Αντίτιμο τροφής 

Το ημερήσιο αντίτιμο τροφής του ναυτικού παντός βαθ¬ 
μού και ειδικότητας, και εφόσον δεν παρέχεται, ορίζεται 
σε δραχμές (1.900) χίλιες εννιακόσιες ημερησίως. 

Αρθρο 4 

Μισθός ασθένειας - θέσεις νοσηλείας 

1. Ο μισθός ασθένειας για την περίθαλψη του ναυτικού 
εντός Νοσοκομείου ή Κλινικής, καθορίζεται σε ποσοστό 
ενενήκοντα επί τοις εκατό 90% του εις το άρθρο 2 της πα- 
ρούσης μισθού ενέργειας, ήτοι του μισθού της Συλλογικής 
Σύμβασης Εργασίας. 

2. Ο μισθός ασθένειας για την περίπτωση νοσηλείας 
του ναυτικού εκτός Νοσοκομείου ή Κλινικής στην ξηρά 
καθορίζεται σε ποσοστό ενενήκοντα πέντε 95% του εις το 
άρθρο 2 της παρούσης, μισθού ενέργειας της Συλλογικής 
Σύμβασης και με το αντίτιμο τροφής του εις το άρθρο 3 
της παρούσης. 

3. Οι αξιωματικοί και τα κατώτερα πληρώματα δικαιού¬ 
νται νοσηλείας εις Νοσοκομεία ή Κλινικές αντίστοιχα των 
υπό του ΝΑΤ - ΟΙΚΟΥ ΝΑΥΤΟΥ προσφερομένων σε περί¬ 
πτωση τέτοιας νοσηλείας. 

Άρθρο 5 

Προκαταβολές και εξοφλήσεις μισθού 

1. Με την ναυτολόγηση τους οι ναυτικοί δικαιούνται 
προκαταβολής μέχρις ενός Ιδνθημέρου. 

2. Στους λιμένες της αλλοδαπής και εφόσον επιτρέπε¬ 
ται υπό των εκεί Τοπικών Αρχών η χορήγηση στον 
Πλοίαρχο (ή Κυβερνήτη) συναλλάγματος, δύναται να χο¬ 
ρηγηθεί στον ναυτικό προκαταβολή σε ξένο νόμισμα, ίση 
προς το ήμισυ (1/2) των ημερομισθίων της παραμονής του 
πλοίου στην αλλοδαπή, εφόσον μόνον υπάρχει δυνατότης 
εξεύρεσης συναλλάγματος παρά του Πλοιοκτήτου. 

3. Η εξόφληση των πάσης φύσεως αποδοχών του ναυτι¬ 


κού, δηλαδή του μισθού, υπερωριών, αποζημίωσης, ειδι¬ 
κής αμοιβής των Κυριακών κ.λπ., θα γίνεται στο τέλος 
κάθε μήνα από τον πλοίαρχο (ή Κυβερνήτη) με λογαρια¬ 
σμό μισθοδοσίας (ννΑ(3Ε5 ΑΟΟΟΙΙΝΤ) ή με απλή από¬ 
δειξη. 

4. Στην περίπτωση της παραγράφου 2, τα ποσά τα 
οποία λαμβάνει ο ναυτικός σε ξένο συνάλλαγμα, θα εκ¬ 
φράζονται σε δραχμές βάσει της επίσημης τιμής αγοράς 
της Τράπεζας κατά την ημέρα καταβολής τους (εφόσον 
βεβαίως υπάρχει η δυνατότητα εξεύρεσης συναλλάγμα¬ 
τος). 

5. Οι καταβολές στην Ελλάδα πραγματοποιούνται σε 
δραχμές με μόνη εξαίρεση τις καταβολές στο εξωτερικό, 
οι οποίες όμως είναι δυνητικές ή θα συμφωνούνται ειδικό¬ 
τερα μεταξύ του Πλοικτήτου και του Ναυτικού. 

Άρθρο 6 
Άδειες 

1. Ο ναυτικός δικαιούται άδειες (96) ενενήντα έξι ημε¬ 
ρών το χρόνο, υπολογιζομένης σε (8) οκτώ ημέρες ανά 
μήνα υπηρεσίας του, για δε τις τυχόν ολιγότερες του μήνα 
ημέρες δικαιούται το αντίστοιχο κλάσμα (η άδεια αυτή λο¬ 
γίζεται ως συντάξιμος χρόνος, κατά τα ισχύοντα περί 
ΝΑΤ). 

2. Κατά τις ημέρες της άδειας του ο ναυτικός δικαιούται 
του αναλογούντος σε αυτές μισθού ενεργείας βασικού μι¬ 
σθού και επιδομάτων ως και του εις το άρθρο 3 της παρού¬ 
σης οριζομένου αντιτίμου τροφής. Για τον υπολογισμό της 
άδειας το ημερομίσθιο καθορίζεται σε 1 /22 του τρέχο¬ 
ντος μισθού. 

3. Η άδεια παρέχεται σε όλους από τον Πλοιοκτήτη ή 
κατ’ εξουσιοδότηση αυτού από τον Πλοίαρχο (ή Κυβερ¬ 
νήτη), εφόσον κατά την κρίση του το επιτρέπουν οι ανά¬ 
γκες του σκάφους, δύναται δε να χορηγείται και κατά την 
παραμονή του σκάφους σε λιμένα για επισκευές, ετήσια 
επιθεώρηση κ.λ.π., του ναυτικού υποχρεωμένου να απο¬ 
δεχθεί την παρεχομένην άδεια. Σε περίπτωση, κατά την 
οποία οι ανάγκες του πλοίου δεν επιτρέπουν την χορήγη- 
σιν αδειας, η χορήγηση κατ’ επιλογήν του ναυτικού είτε 
αναβάλλεται δια τον κατάλληλο χρόνο είτε θεωρείται ως 
παρασχεθείσα, καταβαλλομένου σε τέτοια περίπτωση εις 
τον ναυτικόν του αναλογούντος μισθού μετά του αντιτίμου 
τροφής, έστω και αν αυτός παραμένει και διατρέφεται επί 
του πλοίου. 

4. Ο ναυτικός απολυόμενος από το πλοίο, δικαιούται 
οπωσδήποτε της υπό των παραγράφων 1 και 2 του παρό¬ 
ντος άρθρου προβλεπόμενης άδειάς του και αν ακόμη δεν 
ζήτησε την παροχήν αυτή από τον Πλοίαρχο (ή Κυβερ¬ 
νήτη), διαρκούσης της υπηρεσίας του και ανεξαρτήτως 
του λόγου για τον οποίο δεν παρεσχέθη εις τον ναυτικόν η 
άδειά του ή δεν κατεβλήθη εις τούτον ο αναλογούν εις 
ταύτην μισθός. Εφόσον όμως έχει συνομολογηθεί στην 
κατ’ ιδίαν σύμβαση εργασίας και η παροχή της αναλογού- 
σης άδειας μετά της τροφοδοσίας, τότε ο ναυτικός δεν 
δύναται να την αναζητήσει, δις, αφού έχει ήδη καταβληθεί 
κατά την εξόφληση των μηνιαίων αποδοχών του. 

5. Τα δώρα εορτών Χριστουγέννων και Πάσχα, αντιπρο- 
σωπεύοντα αποδοχές, τεσσαράκοντα πέντε ημερών κα- 
τηργήθησαν από 1.1.83, ενσωματούμενα εις την κανονική 
άδεια, η οποία ούτως αυξήθηκε εις (96) ενενήκοντα έξι 
ημέρες ετησίως και υπολογίζεται κατά τα ειδικότερα κα¬ 
θοριζόμενα υπό του παρόντος άρθρου. 

Αρθρο 7 

Ημέρες αργίας εν πλω και εν λιμένι 

1. Ως ημέρες αργίας εν πλω και εν λιμένι ορίζονται: 
α) Η πρώτη του Έτους 

β) Η εορτή των θεοφανείων 
γ) Η Καθαρά Δευτέρα 
δ) Η 25η Μαρτίου 
ε) Η Μεγάλη Παρασκευή 
στ) Η Δευτέρα του Πάσχα 
ζ) Η ημέρα του Αγίου Γεωργίου 
η) Η πρώτη Μαίου 
θ) Η ημέρα της Αναλήψεως 
ι) Η 15η Αυγούστου 
ια) Η 14η Σεπτεμβρίου 
ιβ) Η 28η Οκτωβρίου 
ιγ) Η ημέρα του Αγίου Νικολάου 
ιδ) Η ημέρα των Χριστουγέννων 
ιε) Η δεύτερη ημέρα των Χριστουγέννων 
ιστ) Εις τους Ελληνικούς λιμένες αναγνωρισμένες ως 
ημέρες αργίας τοπικές γιορτές, εφόσον το πλοίο ναυλοχεί 
εις λιμένα που έχει τοπική εορτή αργίας. 

2. Κατά τις άνω ημέρες οι ναυτικοί απαλλάσσονται πό¬ 
σης εργασίας, πλην των εργασιών ασφαλείας του σκά¬ 
φους. Τυχόν απασχόληση τούτων εν πλω και εν λιμένι 
λόγω αναγκών του πλοίου πλην των εργασιών ασφαλείας 
του σκάφους είναι υποχρεωτική και αμείβεται υπερωριακά 
(άρθρο 13ο Πρόσθετος εργασία και αμοιβή εργασίας). 

3. Η εν λιμένι εργασία κατά τις Κυριακές εις τους απα- 
σχολουμένους την ημέρα (ΟΑΥΜΕΝ) διέπεται από τας 
αναφερομένας διατάξεις ημερών αργίας και αμείβεται 
υπερωριακά (άρθρο 13). 

Αρθρο 8 
Ιματισμός 

Οι Αξιωματικοί και τα μέλη του κατωτέρου πληρώματος 
υποχρεούνται να φέρουν κατά τις ώρες εκτελέσεως των 
καθηκόντων τους την καθιερωμένην στολή του Ε.Ν., μετά 
των διακριτικών για κάθε κλάδο προσωπικού κατά βαθμόν 
ή ειδικότητα. Οι στολές δίδονται από τους πλοιοκτήτες. 

Αρθρο 9 

Είδη ενδιαίτησης και τροφοδοσίας 
Σε κάθε αξιωματικό και μέλος του κατωτέρου πληρώμα¬ 
τος παρέχονται από το πλοίο: 

α) Τα απαραίτητα είδη κλινοσκεπασμάτων, ήτοι στρώ¬ 
ματα, σεντόνια, κλινοσκεπάσματα και προσκέφαλα. 

β) Είδη καθαριότητας, ως προσόψια, σάπων κοινός ενός 
χιλιογράμμου ανά δεκαπενθήμερον, ως και η αναγκαία πο- 
σότης σαπουνιού προσώπου. 

γ) Είδη εστιάσεως, ως πιάτα, πηρούνια, μαχαίρια, κύ¬ 
πελλα κ.λπ., κατάλληλα για την λήψη γευμάτων. 

Εκ των ειδών της προηγούμενης παραγράφου τα σεντό¬ 
νια, τα καλύματα των προσκεφάλων και τα προσόψια θα 
εναλλάσσονται με καθαρά κάθε εβδομάδα. 

Πάντα τα ανωτέρω είδη ως και ο ιματισμός πρέπει να 
παραδίδονται στους ναυτικούς καθαρά και σε κατάσταση 
επιτρέπουσα την συνήθη χρήση τους. 

Οι ναυτικοί υποχρεούνται να επιστρέφουν τα κατά τις 
διατάξεις του παρόντος άρθρου παρεχόμενα μη αναλώ¬ 
σιμα είδη σε καλή κατάσταση στο τέλος κάθε εβδομάδας 
προς αντικατάσταση ως και κατά την απόλυσή τους, λογι- 
ζομένης ως φυσιολογικής της λόγω συνήθους χρήσεως 
φθοράς των. Επίσης οι ναυτικοί πρέπει να μεριμνούν για 
τον καθαρισμό των στολών τους εν γένει, ώστε να παρου¬ 
σιάζονται κόσμια ενδεδυμένοι. 


Αρθρο 10 

Ωρες εργασίας και ευθύνες 

1. Οι ώρες εργασίας για όλους εν γένει τους ναυτικούς 
παντός βαθμού και ειδικότητας, τους εργαζόμενους επί 
των Επαγγελματικών τουριστικών σκαφών, εν πλω και εν 
λιμένι καθορίζονται σε σαράντα (40) ώρες εβδομαδιαίως, 
ήτοι σε οκτώ (8) ώρες κάθε μέρα από Δευτέρα μέχρι Πα¬ 
ρασκευή. Η πέραν των ωρών αυτών εργασία των μελών 
του πληρώματος εν γένει ως και οποιαδήποτε πρόσθετη 
πέραν των οριζομένων ως κατωτέρω εργασιών κατά το 
Σάββατο και την Κυριακή, πρόσθετη απασχόληση αμείβο¬ 
νται υπερωριακά. Το επίδομα του Σαββάτου για πλήρες 
οχτάωρο ορίζεται στο 1 /22 του μηνιαίου μισθού. Γ ια κανο¬ 
νική οχτάωρη απασχόληση της Κυριακής η αμοιβή ορίζε¬ 
ται στο άρθρο 27. 

2. Η απασχόληση του πληρώματος κατά Σάββατο- 
Κυριακή στο λιμάνι θα πραγματοποιείται μόνον όταν γίνε¬ 
ται επιβίβαση ή αποβίβαση επιβατών ή εφόσον απαιτούν 
τέτοια απασχόληση οι ανάγκες του πλοίου ή το αξιώσει ο 
Πλοιοκτήτης ή ο Πλοίαρχος. Όταν υπάρχουν επί του 
πλοίου επιβάτες η παραμονή του πληρώματος είναι υπο¬ 
χρεωτική εφόσον το ορίσει ο Πλοιοκτήτης ή ο Πλοίαρ¬ 
χος. 

3. Οι Κυβερνήτες και Πλοίαρχοι έχουν υποχρέωση να κι¬ 
νούν τα σκάφη αποκλειστικά και μόνον με εντολές του 
Πλοιοκτήτη. Η πρωτοβουλία τους θα περιορίζεται στην 
κατά το δυνατόν καλύτερη εκτέλεση της εργασίας, την 
εξυπηρέτηση των επιβατών και την ευθύνη για την συντή¬ 
ρηση των σκαφών κατά τις ώρες απραξίας γενικώς ασκού- 
ντες σοβαρή εποπτεία επί του πληρώματος. 

4. Υπάρχει ευθύνη του Πλοιάρχου ή Κυβερνήτου, αλλά 
και του λοιπού πληρώματος αδιακρίτως, για την ασφάλεια 
του σκάφους, τόσον από πλευράς αγκυροβολιάς, όσον και 
λοιπών μέτρων ασφαλείας και εξυπηρέτησης επιβατών, 
επισκεπτών, ΒΗΟΚΕΗ8 κ.λ.π. 

5. Χωρίς να θίγονται τα κεκτημένα δικαιώματα του ναυ¬ 
τικού εκ του χρόνου διαδραμούσης υπηρεσίας τους, δύνα- 
ται ο Πλοιοκτήτης να μεταθέση το πλήρωμα του εν όλω ή 
εν μέρει, περιλαμβανομένου και του Πλοιάρχου ή Κυβερ¬ 
νήτη, εις άλλο σκάφος ιδιοκτησίας του ή των συμφερό¬ 
ντων, ή διαχείρισής του, αδιακρίτως, ώστε σε κάθε περί¬ 
πτωση να εξασφαλίζεται η καλύτερη δυνατή εξυπηρέτηση 
των σκαφών, των ναυτικών, μη δυναμένων να αρνηθούν 
μια τέτοια μετάθεση. Οι σχετικές μεταβολές, πρέπει να 
νομιμοποιούνται τα ταχύτερο. 

6. Οι Πλοίαρχοι ή Κυβερνήτες έχουν υποχρέωση σύντα¬ 
ξης μηνιαίας έγγραφου απόδοσης λογαριασμού Πλοιάρ¬ 
χου εις τον Πλοιοκτήτην, ευθυνόμενοι για την όλη διαχεί¬ 
ρισή τους. Οι Πλοίαρχοι και Κυβερνήτες δεν μπορούν να 
προβαίνουν σε αγορές, επισκευές, ή προμήθειες πέραν 
των συνήθων χωρίς ειδική άδεια του Πλοιοκτήτη. 

Αρθρο 11 

Ώρες εργασίας προσωπικού Γ ενικών Υπηρεσιών 
εν πλω και εν λιμένι 

1. Ειδικώς για το προσωπικό Γ ενικών Υπηρεσιών εν γέ- 
νει η οχτάωρη ημερήσια εργασία του κατανέμεται από της 
06.00 ώρας μέχρι 22.00 ώρας με μια ή πλείονες διακοπές 
αναλόγως προς το πρόγραμμα εργασίας και τις ανάγκες 
του σκάφους, εφαρμοζομένων αναλόγως των διατάξεων 
του άρθρου 13, για την πέραν του 8ώρου απασχόλησή του. 

2. Οι ώρες νυκτοφυλάκων του προσωπικού των θαλα¬ 
μηπόλων πάσης διαβάθμισης ορίζονται εν πλω από τις 
21.00, μέχρι της 06.00 της επομένης και εν όρμω από της 
18.00 μέχρι της 06.00 της επομένης. 

Άρθρο 12 

Νυκτοφύλακες - Φύλακες 

Οι εργάσιμες ώρες των νυκτοφυλάκων ορίζονται σε δώ¬ 
δεκα (12) συνεχείς ώρες, περιλαμβανομένων μεταξύ της 
18.00 ώρας και της 06.00 της επομένης, των δε φυλάκων 
από 06.00 έως 18.00. Άπαντες οι ναυτολογημένοι έχουν 
την υποχρέωση φυλακής - νυκτοφυλακής, χωρίς δικαίωμα 
υπερωριακής αμοιβής. Μετά την εκτέλεση καθηκόντων 
φύλακα - νυκτοφύλακα, ο ναυτικός δικαιούται ρεπό οε μια 
από τις επόμενες ημέρες της εβδομάδας, μετά από συν- 
νενόηση με τον Πλοίαρχο. 

Άρθρο 13 

Πρόσθετο εργασία και πρόσθετος αμοιβή - Υπρωρίες 

1. Ο ναυτικός εάν διαταχθεί να εκτελέσει πρόσθετη ερ¬ 
γασία, πέρα των κεκανονισμένων ωρών είναι υποχρεωμέ¬ 
νος να την εκτελέσει δεν δύναται όμως η πρόσθετη αυτή 
εργασία να υπερβαίνει τις τέσσερις ώρες εντός του 24ώ- 
ρου. 

2. Για την πρόσθετη αυτή εργασία, ο εκτελέσας αυτή 
ναυτικός δικαιούται σε πρόσθετη αμοιβή (υπερωρία) η 
οποία υπολογίζεται ως εξής: το ποσών του μηνιαίου βασι¬ 
κού μισθού διαιρείται δια των ωρών μηνιαίας υποχρεωτι¬ 
κής απασχόλησης τούτων εξευρισκομένων δια της διαίρε¬ 
σης του εκ ταύτης προκύπτοντος πηλίκου 4,33 επι τις 
ώρες της εκάστοτε ισχυούσης εβδομαδιαίας υποχρεωτι¬ 
κής απασχόλησης. Βάσει του ανωτέρου υπολογισμού οι 
ώρες μηνιαίας υποχρεωτικής απασχόλησης ανέρχονται σε 
172. 

Άρθρο 14 

Πρόσθετες εργασίες μη αμειβόμενες 
όταν εκτελούνται εντός εργασίμων ωρών. 

Δεν καταβάλλεται πρόσθετη αμοιβή (υπερωρία) για τις 
κατωτέρω μνημονευόμενες εργασίες, εφόσον αυτές 
εκτελούνται εντός των εργασίμων ωρών ή κατά τις ώρες 
φυλακής. 

I. Εργασίες καταστρώματος: 

α) Γ ια την αποσκωρίαση ελασμάτων. 

β) Γ ια την λίπανση των βαρούλκων. 

γ) Για την εξασφάλιση αντικειμένων καταστρώματος 
επικειμένης θαλασσοταραχής. 

δ) Γ ια τον καθαρισμό υδροσυλλεκτών κύτους (κουτί σε- 
ντινών) 

ε) Γ ια τον χρωματισμό κλειστών χώρων εναλλασόμενοι 
ανά δίωρον και εφόσον υπάρχει τεχνικός ή φυσικός αερι¬ 
σμός των διαμερισμάτων και των εχόντων σχέση με το κα¬ 
τάστρωμα. 

στ) Γ ια τον εξωτερικό χρωματισμό του πλοίου κατά την 
διάρκεια της ημέρας εν όρμω. 

ζ) Γ ια πόση άλλη εργασία συντήρησης του πλοίου. 

II. Εργασίες Μηχανοστασίου. 

α) Γ ια τον καθαρισμό δαπέδου του μηχανοστασίου. 

β) Γ ια την πλύση και το χρωματισμό του μηχανοστασίου 
εν όρμω της εργασίας αυτής μη δυναμένης να ανατεθεί 
στον βοηθό μηχανής απαγορευομένων των ικριωμάτων. 

γ) Γ ια την εκκένωση των βαρελιών μηχανέλαιου στις δε¬ 
ξαμενές του πλοίου, εκτελουμένην εν όρμω μεν, εφόσον 
δεν διατηρούνται οι φυλακές του μηχανοστασίου, εν πλω 
δε μόνον υπό των βοηθών. 


δ) Γ ια την παραλαβή καυσίμων υπό των Μηχανικών (Μη¬ 
χανοδηγών). 

ε) Γ ια την εν γένει συντήρηση του μηχανοστασίου και 
την εκτέλεση εν γένει εργασιών. 

III. Εργασίες Γενικές: 

α) Γ ια την παράδοση κατά τον ως άνω τρόπο, των ακα¬ 
θάρτων ειδών ρουχισμού προς πλύση και παραλαβή αυ¬ 
τών. 

β) Γ ια την πλύση και τον καθαρισμό των διαμερισμάτων 
του πληρώματος. 

γ) Για την παραλαβή τροφοεφοδίων, εξαρτημάτων 
κ.λ.π. 

IV. Γενική παρατήρηση: 

Ασχέτως των εργασιών του παρόντος άρθρου οι οποίες 
μνημονεύονται ενδεικτικώς, όλοι οι ναυτικοί υποχρεού- 
νται στην εντός των εργασίμων ωρών εκτέλεση όλων των 
εργασιών των καθοριζομένων υπό του Κανονισμού Εσω¬ 
τερικής Υπηρεσίας επί των Επιβατηγών Τουριστικών 
Πλοίων άνω των 500 κοχ, των αναγομένων στην ειδικό¬ 
τητα εκάστου ναυτικού, ή Ειδικού Κανονισμού για τα 
σκάφη της ΕΠΕΣΤ, που τυχόν ήθελε συνταχθεί. Λαμβανο- 
μένης υπόψη της ιδιαιτερότητας των συνθηκών εκμετάλ¬ 
λευσης των Επιβατηγών Επαγγελματικών Τουριστικών 
Σκαφών, ο ναυτικός οφε'ιλει να εκτελεί χωρίς ιδιαίτερη 
αμοιβή και άλλα εκτός της ειδικότητάς του καθήκοντα, 
εφόσον ταύτα εκτελούνται εντός του νομίμου ωραρίου 
εργασίας του. 

Άρθρο 15 

Πρόσθετες εργασίες μη αμειβόμενες 

Δεν καταβάλλεται πρόσθετη υπερωρία στους Αξιωματι¬ 
κούς και Κατώτερο Προσωπικό, για τις κατωτέρω μνημο¬ 
νευόμενες εργασίες τις οποίες υποχρεούνται αυτοί να 
εκτελούν οποιαδήποτε ημέρα της εβδομάδος και οποια¬ 
δήποτε ώρα έστω και εκτός των εργασίμων ωρών. 

α) Εργασίες σε περίπτωση ανωτέρας βίας που αφορούν 
την ασφάλεια του πλοίου, των επιβαινόντων αυτού ή την 
ασφάλεια του πλοίου ως και εργασίες οπτήρος. 

β) Εργασίες για την εκτέλεση γυμνασίων καθαίρεσης 
λέμβων του πλοίου στην θάλασσα, πυρκαϊάς και εγκατά¬ 
λειψης του πλοίου, εκμάθησης χειρισμού ταχυπλόου λέμ¬ 
βου, εκτέλεση ναυταθλημάτων δυναμένων να εκτελε- 
σθούν δια των εξαρτημάτων του πλοίου. 

Άρθρο 16 

Έκτακτες εργασίες παραλαβής βαρέων αντικειμένων 
του πλοίου και μεταφορά αυτών, αμείβονται ιδιαιτέρως, 
εφόσον εκτελούνται εκτός του πλοίου, κατόπιν συμφω¬ 
νίας. 

Άρθρο 17 

Βιβλίο πρόσθετων και ιδιαιτέρων αμοιβών. 

1. Οι υπερωρίες καταβάλλονται επί τη βάσει βιβλίου 
υπερωριών τηρουμένου υπό του Πλοιάρχου ή Κυβερνή¬ 
του. Οι εγγραφές στο βιβλίο αυτό, αφού επικυρωθούν από 
τον Πλοίαρχο ή Κυβερνήτη θεωρούνται δεσμευτικές για 
αμφότερα τα μέλη και δεν δύναται να αμφισβητηθούν 
εφόσον καθημερινά προσυπογράφονται παρά των υπερω- 
ριακώς εργασθέντων ναυτικών. Ανά διήμερον θα γίνεται 
θεώρηση του βιβλίου από την πλησιέστερη Λιμενική Αρχή 
και από τον Πλοιοκτήτη εντός 24ώρου, από την άφιξη του 
Πλοίου στο λιμάνι πέρατος του ταξειδίου, άλλως δεν θα 
λαμβάνεται υπόψη οποιαδήποτε εγγραφή. 

2. Υπόλογοι προς τον Πλοίαρχο η Κυβερνήτη Αξιωματι¬ 
κοί για την κανονική τήρηση του βιβλίου Πρόσθετων και 
Ιδιαίτερων Αμοιβών είναι ο Υποπλοίαρχος για το προσω¬ 
πικό καταστρώματος, ο Α' Μηχανικός για το προσωπικό 
του Μηχανοστασίου και ο Αρχιθαλαμηπόλος και ο Αρχει- 
μάγειρας οι οποίοι τηρούν τα βιβλία υπερωριών των τμη¬ 
μάτων των, υπό τον έλεγχο του Πλοιάρχου ή Κυβερνήτου ή 
του οριζομένου από αυτόν Αξιωματικού. 

Πριν από την εκτέλεση κάθε πρόσθετης ή έκτακτης ερ¬ 
γασίας υποχρεούνται να αναφέρουν τούτο στον Πλοίαρχο 
ή Κυβερνήτη για να λάβουν την έγκρισή του. Σε περίπτωση 
όμως απουσίας του Πλοιάρχου ή Κυβερνήτη οι ανωτέρω 
υπόλογοι δύνανται, υπαρχούσης επειγούσης ανάγκης, να 
διατάξουν την εκτέλεση της εργασίας υποχρεούμενοι να 
αναφέρουν εν συνεχεία σχετικά στον Πλοίαρχο ή Κυβερ¬ 
νήτη. 

Οι κατά τ’ ανωτέρω υπόλογοι Πλοίαρχοι ή Κυβερνήτες 
υποχρεούνται να καταγράφουν καθ’ εκάστην στο βιβλίο 
πρόσθετων και εκτάκτων αμοιβών τις οφειλόμενες στα 
μέλη του πληρώματος αμοιβές και να καλούν τους δι¬ 
καιούχους να προσυπογράφουν για το σύμφωνο των σχε¬ 
τικών εγγραφών και να ακολουθούν την πιο πάνω διαδικα¬ 
σία θεώρησης. 

Αρθρο 18 
Απαγορεύσεις 

Απαγορεύεται ο χρωματισμός και η αποσκωρίαση του 
πλοίου εν πλω και με την χρησιμοποίηση ικριωμάτων (σκα¬ 
λωσιών), ως και ο χρωματισμός των ιστών και της καπνο¬ 
δόχου και επικινδύνων σημείων (εξωτερική πλευρά λέμ¬ 
βων, καπονιών, κ.λ.π.). 

Αρθρο 19 
Ναυτολόγηση 

Τα πληρώματα των πλοίων που αφορά η παρούσα Συλ¬ 
λογική Σύμβαση καταρτίζονται υπό τα τακτικά μέλη της 
ΠΕΑΚΠΕΙΘΣ, (κατ’ απόλυτον εκλογή υπό του Πλοιοκτή¬ 
του). 

Αρθρο 20 

Διαιτητική Επιτροπή 

Για την επίλυση κάθε αμφισβήτησης ή διαφοράς που 
μπορεί να προκύπτει, ως προς την ερμηνεία ή την εφαρ¬ 
μογή των όρων της παρούσης, ορίζεται τριμελής Διαιτη¬ 
τική Επιτροπή αποτελούμενη: 

1) Από τον Πρόεδρο του Πρωτοδικείου Πειραιώς ή τον 
παρ’ αυτού οριζόμενο Δικαστικό. 

2) Από ένα Πλοιοκτήτη διοριζόμενο από την ΕΠΕΣΤ και 

3) Από ένα Ναυτικό διοριζόμενο από το Διοικητικό Συμ¬ 
βούλιο της ΠΕΑΚΠΕΙΘΣ. 

Αρθρο 21 

Ειδικό επίδομα οικογενειακής αγωγής 

Οι Πλοιοκτήτες των σκαφών της παρούσης σύμβασης 
καταβάλλουν ποσοστό 2%, μη δυνάμενον να αυξηθεί πε¬ 
ραιτέρω, συμφώνως προς το άρθρο 25 του Νόμου 1085/ 
1980 εισπραττόμενο υπό του ΝΑΤ με σκοπό την χορή¬ 
γηση οικογενειακών επιδομάτων στους Έλληνες ναυτι¬ 
κούς. 

Το ανωτέρω ποσοστό, μαζί με (1%) συμμετοχής του 
ναυτικού, υπολογίζεται επί των υποκειμένων σε εισφορές 
υπέρ ΝΑΤ αποδοχών των ναυτικών. 


Αρθρο 22 

Εισφορές - Κρατήσεις 

Οι νόμιμες εισφορές και κρατήσεις υπέρ των Ταμείων 
Ασφάλισης και Πρόνοιας Ε.Ν. (ΝΑΤ, ΤΠΑΕΝ, ΤΠΚΠΕΝ) 
ως και του Δημοσίου που βαρύνουν τους ναυτικούς εκπί- 
πτονται από της φύσεως αποδοχές που αναφέρονται στα 
προηγούμενα άρθρα της παρούσης. 

Αρθρο 23 

Επικουρική Ασφάλιση 

Οι Πλοιοκτήτες καταβάλλουν ποσοστό εκ δύο (2%) επί 
τοις εκατό μη δυνάμενον να αυξηθεί περαιτέρω, συμφώ¬ 
νως προς το άρθρο 28 του Νόμου 1220/81, εισπραττόμε- 
νον υπό του ΝΑΤ, με σκοπό την παροχή εις τους Έλληνες 
ναυτικούς επικουρικής ασφάλισης. Το ανωτέρω ποσοστόν 
μαζί με το εκ δύο επί τοις εκατό (2%) ποσοστό συμμετο¬ 
χής του ναυτικού υπολογίζεται επί των υποκειμένων σε ει¬ 
σφορά υπέρ του ΝΑΤ, αποδοχών των ναυτικών. Όλες γε¬ 
νικά οι εισφορές (ΝΑΤ, ΤΠΑΕΝ, ΤΠΚΠΕΝ, ΕΝ, ΕΑ, κ.λ.π.), 
που βαρύνουν τους Πλοιοκτήτες και τους ναυτικούς θα 
υπολογίζονται «επί των αποδοχών που καθορίζονται στην 
παρούσα Σύμβαση». 

Αρθρο 24 

Διάρκεια ναυτολόγησης 

Η διάρκεια ναυτολόγησης για την θεμελίωση του δικαι¬ 
ώματος του ναυτικού προς παλιννόστηση συμφωνείται 
επτάμηνη για την Μεσόγειο, εφόσον ορίζουν οι σχετικές 
αποφάσεις του ΥΕΝ, άλλως ισχύει ότι ορίζει εκάστοτε το 
ΥΕΝ. 

Αρθρο 25 

Περιπτώσεις κατά τις οποίες δικαιούται 
αποζημίωση ο ναυτικός 

Οι περιπτώσεις κατά τις οποίες δικαιούνται αποζημιώ¬ 
σεις οι ναυτικοί περιλαμβανομένου και του Πλοιάρχου ή 
Κυβερνήτη είναι: 

α) Η καταγγελία της σύμβασης υπό του Πλοιάρχου - 
Πλοιοκτήτου. 

β) Η αποβολή της Ελληνικής Σημαίας. 

γ) Πώληση του πλοίου ή αναγκαστική εκποίηση. 

δ) Λόγω παροπλισμού. 

Η αποζημίωση ορίζεται 15 ημέρες σε Ελληνικό λιμάνι 
και σε 30 ημέρες σε λιμάνι αλλοδαπής. Εάν η σύμβαση 
ναυτολόγησης καταγγέλλεται από τον Πλοίαρχο-Πλοιο- 
κτήτη, για υπαιτιότητα του ναυτικού τότε ο ναυτικός δεν 
δικαιούται αποζημίωση. 

Αρθρο 26 

Επίδομα Σαββάτου Πλοιάρχου ή Κυβερνήτη 
Α’ Μηχανικού ή Μηχανοδηγού και πληρώματος 

1) Στον Πλοίαρχο ή Κυβερνήτη και τον Α’ Μηχανικό ή 
Μηχανοδηγό καταβάλλεται για κάθε Σάββατο 1/22 του 
μηνιαίου βασικού μισθού. 

Το ίδιο ποσό καταβάλλεται και για τις ημέρες αργίας 
που προβλέπονται από το άρθρο 7 της παρούσης. Σε 
όλους τους ναυτολογημένους πάσης ειδικότητας Αξιωμα¬ 
τικούς και Κατώτερα πληρώματα καταβάλλεται για κάθε 
Σάββατο το 1/22, του μηνιαίου βασικού μισθού. 

2) Στον Πλοίαρχο ή Κυβερνήτη και στον Α' Μηχανικό ή 
Μηχανοδηγό χορηγείται μηνιαίο επίδομα δώδεκα χιλιάδων 
δραχμών (12.000). 

Αρθρο 27 
Επίδομα Κυριακών 

Σε όλους του ναυτολογημένους ναυτικούς για τις διανυ- 
όμενες μηνιαίως Κυριακές εν πλω και εν λιμένι καταβάλ¬ 
λεται ιδιαίτερη αμοιβή υπό τύπον επιδόματος δια τας μέχρι 
οκταώρου εργασίας, εργασίας κατά Κυριακήν ανερχομένη 
μηνιαίως σε ποσοστό (14) δέκα τέσσερα τοις εκατό επί 
του βασικού μισθού που προβλέπεται από το άρθρο 2 της 
παρούσης Σύμβασης. Διευκρινίζεται ότι το επίδομα αυτό 
θα καταβάλλεται σε όλο το πλήρωμα κάθε βαθμού και ει¬ 
δικότητας, και για όλες τις Κυριακές ανεξαρτήτως παρο¬ 
χής εκ μέρους αυτού ή μη υπηρεσίας. 

Αρθρο 28 

Προσαύξηση μισθού λόγω προσέγγισης σε λιμάνι εξωτερι¬ 
κού 

1) Ο μισθός που ορίζεται από το άρθρο 2 προσαυξάνε¬ 
ται υπό μορφή επιδόματος κατά ποσοστό 15% όταν τα 
πλοία που αφορά η παρούσα σύμβαση επεκτείνουν τους 
πλόες τους σε λιμένας εξωτερικού, εξαιρουμένων των Δυ¬ 
τικών Τουρκικών Ακτών. 

2) Η ανωτέρω προσαύξηση καταβάλλεται μόνο για τις 
ημέρες που το πλοίο εκτελεί πλόας εξωτερικού και μόνον 
για τις ημέρες που θα βρίοκεται εκεί. 

Αρθρο 29 

Ισχύς - Τροποποίηση - Καταγγελία 

1) Η παρούσα Συλλογική Σύμβαση ισχύει από 1.1.1994 
και λήγει την 31.12.1994. 

2) Κατά την διάρκεια ισχύος της παρούσης Συλλογικής 
Σύμβασης αι δι’ αυτής καθοριζόμενες εκατέρωθεν υπο¬ 
χρεώσεις και δικαιώματα πάσης φύσης κατισχύουν των 
διατάξεων πάσης άλλης υπαρχούσης τυχόν κλαδικής Συλ¬ 
λογικής Σύμβασης Εργασίας. 

3) Η παρούσα δύναται να καταγγελθεί εγγράφως παρ’ 
εκατέρου των συμβαλλομένων τέσσερεις μήνες προ της 
λήξης, δια καταγγελίας προς το έτερον μέρος. 

Σε περίπτωση μη εμπροθέσμου καταγγελίας σύμφωνα 
με το ανωτέρω η ισχύς παρατείνεται επί ένα τρίμηνο από 
την ημερομηνία λήξης της, οπότε μετά την παρέλευση και 
του τριμήνου τούτου παύει οριστικώς ισχύουσα. 

Αρθρο 30 

Ελευθερία συμβάσεων Πλοιοκτητών - Ναυτικών 

1) Χωρίς να θεωρείται ότι παραβιάζεται η παρούσα σύμ¬ 
βαση δύνανται οι Πλοιοκτήτες και οι ναυτικοί να συμφω-, 
νούν και οποιουσδήποτε άλλους όρους επιθυμούν στις 
κατ' ιδίαν συμβάσεις εργασίας, αναλόγως προς την φύση 
της εργασίας και τις ανάγκες των σκαφών και όχι κάτω της 
Συλλογικής Σύμβασης Εργασίας. 

Άρθρο 31 

Εισφορές ΝΑΤ και άλλων ασφαλιστικών ταμείων 

Οι προς το ΝΑΤ και άλλα ασφαλιστικά ταμεία εισφορές 
των Πλοιοκτητών και ναυτικών, υπολογίζονται με βάση 


τους μισθούς της σύμβασης αυτών και καταβάλλονται σε 
δραχμές. 

Άρθρο 32 

Εκπαίδευση ναυτικών - Σχολές - Διάφορα 

1) Ειδικώς συμφωνείται ότι το ΠΕΑΚΠΕΙΘΣ και η ΕΠΕΣΤ 
θα μεριμνήσουν ώστε να οργανωθούν και λειτουργήσουν 
τμήματα σερβιτόρων-στιουαρτς για εκπαίδευση, πρώτων 
βοηθειών για όλους τους Αξιωματικούς εν γένει καθώς και 
Αγγλικής γλώσσας ώστε όλοι οι ναυτικοί προ της ναυτολό¬ 
γησής τους, να προσκομίζουν και τα ανάλογα πιστοποιη¬ 
τικά. 

Η κατά τα ανωτέρω εκπαίδευση και το πρόγραμμά της 
θα παρέχεται σε βαθμό που να ικανοποιεί τις ΕΠΕΣΤ - ΠΕ- 
ΑΚΠΕΙΘΣ. 

2) Προϋποτιθεμένης της έγκρισης του ΥΕΝ, αμφότεροι 
οι συμβαλλόμενοι θα μεριμνήσουν για την σχεδίαση στο¬ 
λών των πληρωμάτων και των διακριτικών τους, χρησιμο- 
ποιουμένων μόνο από τα πληρώματα των σκαφών που 
αναφέρει η Σύμβαση. 

3) Τα συμβαλλόμενα μέρη, σε συνεργασία με το ΥΕΝ, 
και τον ΕΟΤ θα μεριμνήσουν επίσης για την οργάνωση σε¬ 
μιναρίων γενικής ενημέρωσης των πληρωμάτων σε ευθε- 
τότερο χρόνο. 

4) Τα συμβαλλόμενα μέρη, σε συνεργασία με το ΥΕΝ θα 
μεριμνήσουν για την οργάνωση και φύλαξη των μαρινών 
από φύλακες ναυτικούς μέλη της ΠΕΑΚΠΕΙΘΣ. 

Άρθρο 33 

Για κάθε ναυτολογούμενο ναυτικό όλων των βαθμών και 
ειδικοτήτων ο πλοιοκτήτης καταβάλλει για εισφορά στο 
ΠΕΑΚΠΕΙΘΣ το ποσό των τριακοσίων δραχμών (300) το 
μήνα για όλους τους μήνες που διαρκεί η ναυτολόγηση, 
σύμφωνα με το ειδικό μεταξύ ΕΠΕΣΤ και ΠΕΑΚΠΕΙΘΣ 
συμφωνητικό. 

Άρθρο 34 

Εις άπαντες του ναυτικούς παντός βαθμού και ειδικότη¬ 
τας χορηγείται μηνιαίο επίδομα για βαρύ και ανθιυγεινό χι- 
λίων οκτακόσιων δραχμών (1.800). 

Τα συμβαλλόμενα μέρη συμφώνησαν και συναποδέχθη- 
καν τά πιο πάνω σε πίστωση δε συνετάγη το παρόν και 
υπογράφεται νομίμως και ως έπεται εις τρία αντίτυπα από 
τα οποία έλαβαν τα συμβαλλόμενα μέρη από ένα, το δε 
τρίτον υποβάλλεται στο ΥΕΝ, για επικύρωση σύμφωνα με 
τον νόμο. 

Οι Συμβαλλόμενοι 

Γ ια την ΕΠΕΣΤ Για την ΠΕΑΚΠΕΙΘΣ 

Ο Α' Αντιπρόεδρος Ο Πρόεδρος 

ΤΡΙΑΝΤ. ΒΕΝΕΤΟΠΟΥΛΟΣ ΙΩΑ. ΠΑΝΑΓΙΩΤΟΠΟΥΛΟΣ 

Ο Β' Αντιπρόεδρος Ο Γεν. Γραμματέας 

Β. ΚΟΝΤΟΓΙΑΝΝΗΣ I. ΚΑΝΕΛΛΗΣ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τ ης ΕΦΗ ΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» 

» » Β' 

» 

30.000 

» 

1.500 

Υ) 

» 

» » Γ’ 

» 

10.000 

» 

500 

δ) 

» 

» » Δ' 

» 

30.000 

» 

1.500 

ε) 

» 

» » Αναπτυξιακών Πράξεων 

» 

20.000 

» 

1.000 

στ) 

» 

» » ΙΜ.Π.Δ.Δ 

» 

10.000 

» 

500 

ζ) 

» 

» » ΠΑΡΑΡΤΗΜΑ 

» 

5.000 

» 

250 

η) 

» 

» » Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» » Αν. Ειδικού Δικαστηρίου 

» 

3.000 

» 

150 

ι) 

» 

» » Α.Ε. & Ε.Π.Ε. 

» 

200.000 

» 

10.000 

ια) 

Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















